**Informácia o dotáciách na budovanie alebo rekonštrukciu kontajnerových stanovíšť v r. 2021**

**Zloženie hodnotiacej komisie:** Ing. Jana Hlavová, Ing. Pavol Ridilla, Ing. arch. Roman Žitňanský

**Rozhodnutie komisie**

Po posúdení žiadostí o dotácie na kontajnerové stanovištia komisia rozhodla nasledovne:

1. Ďatelinová 1 – 9 – schválenie žiadosti bolo podmienené podpisom zmluvy o nájme pozemku, ktorého vlastníkom je Hl. m. SR. Táto zmluva č. 08-83-0577-21-00 bola uzavretá dňa 15.11.2021 a nadobudla účinnosť dňa 17.11.2021. Návrh KS je v súlade s manuálom pre stavbu a rekonštrukciu KS. **Žiadosť schválená.**
2. Justičná 7, Poľská 2, Karadžičova 37 a 39 – v predmetnej lokalite rieši OTMZ budovanie parčíku, ktorého súčasťou je aj KS. Investorom je hl. mesto. Navrhované KS nespĺňa podmienky – stojisko nemá nepriehľadné steny. Vizuál stojiska bol schválený skôr, ako bol vypracovaný manuál pre stavbu a rekonštrukciu KS. **Žiadosť zamietnutá.**
3. Zadunajská cesta 6 – stojisko zrealizované začiatkom septembra 2021, vyriešený nájom pozemku nájomnou zmluvou č. 08-83-0463-21-00 zo dňa 04.08.2021, ktorá nadobudla účinnosť dňa 07.08.2021. Požiadavka komisie na výsadbu popínavých rastlín min. zo zadnej a jednej bočnej steny (brečtan alebo pavinič) do návrhu zapracovaná. **Žiadosť schválená.**
4. Kutlíková 1, 3 a 5 – nevyriešený nájom pozemku a tiež projekt KS. Žiadateľ odpoveďou dňa 29.09.2021 uviedol odklad realizácie stojiska s odôvodnením, že o dotáciu budú opätovne žiadať na budúci rok. **Žiadosť zamietnutá.**
5. Lužná 17 – 21 – jedná sa o jestvujúce KS na pozemkoch vlastníkov bytov. KS nie je v súlade s manuálom pre stavbu a rekonštrukciu KS a aktuálnymi požiadavkami HM SR BA – KS nespĺňa požiadavky modulárnej, rozoberateľnej a ľahkej stavby bez nutnosti použitia mokrých procesov s výnimkou základových konštrukcií a spevnených plôch. **Žiadosť zamietnutá.**
6. Beňadická 13 – 15 – návrh KS bol prepracovaný v súlade s manuálom pre stavbu a rekonštrukciu KS. Bočné steny boli prerobené na plný plech. Ide o rovnaké stojisko ako na ul. Beňadická 17 – 19. Žiadatelia do dnešného dňa nemajú vyriešený nájom pozemku. **Žiadosť schválená, avšak z dôvodu nedoriešenia nájmu pozemku a nevybudovania KS v tomto roku nebola dotácia v r. 2021 poskytnutá.**
7. Lovinského 37 – nájom pozemku sa riešil od marca, vznikol problém s kanalizačnou šachtou, kvôli ktorej sa menil pôdorys stojiska, aby KS bolo umiestnené mimo šachty. Kvôli časovému sklzu budú žiadatelia opätovne žiadať o dotáciu budúci rok. **Žiadosť zamietnutá.**
8. Veterincova 10 – nevyriešený nájom pozemku, KS nie je v súlade s manuálom pre stavbu a rekonštrukciu KS – potreba úpravy strechy, t. j. strecha musí byť plná, plochá a jej atika olemovaná. **Žiadosť zamietnutá.**
9. Alstrova 94 – nebola doručená dokumentácia, nevyriešené vlastníctvo k pozemku. Žiadatelia informovali, že o dotáciu budú žiadať opätovne budúci rok. **Žiadosť zamietnutá.**
10. Hrobákova 7 – nevyriešený nájom pozemku kvôli sporu pozemku pod KS s BD Hrobákova 1, nesplnenie požiadaviek uvedených v manuáli pre stavbu a rekonštrukciu KS – min. dve steny do výšky 1,5 m musia byť nepriehľadné, atika strechy musí byť olemovaná. Žiadatelia informovali, že o dotáciu budú opätovne žiadať budúci rok po vyriešení nájmu. **Žiadosť zamietnutá.**
11. Zadunajská cesta 6/A – pozemok vo vlastníctve žiadateľov, v súlade s manuálom pre stavbu a rekonštrukciu KS. **Žiadosť schválená.**
12. Vyšehradská 25, 27, 29, 31, 33 – KS nie je v súlade s manuálom pre stavbu a rekonštrukciu KS – všetky steny sú priehľadné z ťahokovu. Taktiež je nevhodné zastrešenie – pôvodné, materiál nespĺňa podmienku nehorľavosti. **Žiadosť zamietnutá.**
13. Dopravná 7, 9, 11 – pozemok vo vlastníctve ŽSR, uzavretá zmluva o nájme. KS nie je v súlade s manuálom pre stavbu a rekonštrukciu KS – plech je celopriehľadný, je potrebné prepracovanie – 2 steny musia byť do výšky 1,5 nepriehľadné. **Žiadosť zamietnutá.**
14. Zrínskeho 9 – vlastný pozemok, navrhnuté KS nie je v súlade s manuálom pre stavbu a rekonštrukciu KS. Žiadateľ informoval, že budú žiadať o dotáciu na budúci rok. **Žiadosť zamietnutá.**
15. Vyšehradská 19, 21, 23 – navrhované KS bolo vybraté z manuálu pre stavbu a rekonštrukciu KS (vegetačná strecha, typ L), vyriešený nájom pozemku nájomnou zmluvou č. 08-83-0376-13-00 zo dňa 06.02.2014 – **žiadosť schválená.** Žiadateľ dňa 22.11.2021 informoval, že vzhľadom ku skutočnostiam, ktoré sa vyskytli pri riešení realizácie KS zo strany dodávateľa, ktorý na poslednú chvíľu odstúpil od realizácie z personálnych a karanténnych dôvodov, bolo oslovených niekoľko iných dodávateľov, s ktorými už správca Bytové družstvo Petržalka, Budatínska 1, 851 05 Bratislava spolupracovalo na realizácii iných kontajnerových stanovíšť. Žiaľ i títo dodávatelia pre personálne, časové alebo pandemické dôvody nepristúpili k spolupráci a samotnej realizácii. Na základe vzniknutej situácie bytový dom Vyšehradská 19, 21, 23 nevie zabezpečiť včasné vybudovanie KS počas kalendárneho roka 2021. Vzhľadom na horeuvedené skutočnosti sa žiadateľ zriekol dotácie na vybudovanie kontajnerového stanovišťa, ktorá mu mala byť poskytnutá v roku 2021. Po dohode s vlastníkmi z bytového domu správca požiada o dotáciu opäť v roku 2022. **Žiadateľ sa zriekol dotácie na rok 2021.**
16. Strmý vŕšok 152, 156, 156 – žiadosť bola doručená bez dokumentácie, žiadateľ bol kontaktovaný telefonicky a emailom dňa 04.10.2021 a 08.10.2021 o doplnenie dokumentácie, avšak bez odozvy. **Žiadosť zamietnutá.**
17. Björnsonova 12, 14, 16 – pozemok vlastníkov bytov, vzhľadom na plochu KS je potrebné vybaviť stavebné povolenie. KS je v súlade s manuálom pre stavbu a rekonštrukciu KS.Z dôvodu časovej náročnosti na vybavenie stavebného povolenia na realizáciu KS žiadateľ dňa 01.12.2021 informoval, že budú KS realizovať a žiadať dotáciu v budúcom roku. **Žiadosť schválená, avšak z dôvodu nedoriešenia stavebného povolenia a nevybudovania KS v r. 2021 nebola dotácia poskytnutá.**
18. Kazanská 44 – doručená nedostatočná dokumentácia a nevyriešený nájom pozemku. Žiadateľ bol kontaktovaný emailom a telefonicky dňa 04.10. a 08.10. o doplnenie dokumentácie, avšak doplnené podklady boli nedostatočné a nespĺňali požiadavky uvedené v manuáli pre stavbu a rekonštrukciu KS. **Žiadosť zamietnutá.**
19. Malokarpatské nám. 8 a 10 – pôdorys KS je nepravidelný kvôli vjazdu do garáže BD a potrebe umiestnenia určitého počtu nádob. Na základe odporúčaní UHA žiadateľ návrh upravil tak, aby bol v súlade s podmienkami, uvedenými v manuáli pre stavbu a rekonštrukciu KS, t. j. s pravidelným pôdorysom, avšak až po termíne. UHA tiež odporučil použiť dierovaný nepriehľadný plech antracitovej alebo sivej farby s popínavými rastlinami. KS je po úprave v súlade s manuálom pre stavbu a rekonštrukciu KS. **Žiadosť schválená, avšak z dôvodu nedodržania stanoveného termínu bude dotácia udelená v roku 2022.**
20. Veternicová 12 – žiadosť bez dokumentácie, nevyriešený nájom pozemku. Žiadateľ bol kontaktovaný o doplnenie dokumentácie, avšak bezúspešne. **Žiadosť zamietnutá.**
21. Košická 58 – súkromný vlastník pozemku, žiadateľ predložil 2 varianty umiestnenia stojiska: 1. alternatíva je v krátkej vzdialenosti od balkónov BD, 2. alternatíva je blízko cesty a trolejového vedenia, z tohto dôvodu by bolo potrebné vyjadrenie dopravného inžiniera. Žiadateľ bol vyzvaný na vytipovanie lepšieho umiestnenia KS, prípadne zváženie realizácie boxov namiesto KS. Žiadateľ po komunikácii a prehodnotení lokality bude žiadať o dotácie na budúci rok. **Žiadosť zamietnutá.**
22. Vazovova 13 – doručená nedostatočná dokumentácia a nevyriešený nájom pozemku, žiadateľ bol kontaktovaný emailom a telefonicky dňa 04.10. a 08.10. o doplnenie dokumentácie, avšak doplnené podklady neboli v súlade s manuálom pre stavbu a rekonštrukciu KS. **Žiadosť zamietnutá.**

**Záver**

Hodnotiaca komisia schválila v roku 2021 sedem dotácií na podporu budovania a úpravy kontajnerových stanovíšť vo verejnom priestore HM SR Bratislavy, a to pre bytové domy Ďatelinová 1 – 9, Zadunajská cesta 6, Beňadická 13 – 15, Vyšehradská 19, 21, 23, Zadunajská cesta 6/A, Björnsonova 12, 14, 16 a Malokarpatské nám. 8 a 10.

Vzhľadom na odôvodnené skutočnosti, uvedené vyššie, boli zmluvy o poskytnutí dotácie na podporu budovania a úpravy kontajnerových stanovíšť v roku 2021 uzatvorené s tromi žiadateľmi, s každým vo výške dotácie 3 320,00 €, a to pre bytové domy **Ďatelinová 1 – 9, Zadunajská cesta 6 a Zadunajská cesta 6/A**.